Odd Kristian Reme

Odd Kristian «Kian» Reme (1953–2024) var en norsk luthersk prest, organisasjonsmann og kommunepolitiker i Stavanger.Odd Kristian Reme er død: - en bauta  - NRK 18. juli 2024

Liv og virke
Bakgrunn
Han gikk på Stavanger katedralskoleStavanger Aftenblad: "På vei mot et nytt gymnas", 18. april 1970 s.25. og studerte så ved Det teologiske Menighetsfakultet i Oslo.

Prest
Han ble ordinert til prest i Den norske kirke i 1981. Han ble studentprest og ledet senere Kirkens Bymisjon i Stavanger i åtte år. Han var også dialogprest og daglig leder ved Kirkelig dialogsenter i Stavanger.

Odd Kristian Reme var engasjert i solidaritetsarbeid for Palestina, og «bidro til et viktig pionérarbeid med å få forståelse for palestinernes sak i den kirkelige debatten».Bjørn Eidsvåg, Tormod Eikill, Ole Jacob Flæten: Odd Kristian Reme var et raust medmenneske med blikket rettet mot urettferdighet - Minneord i Aftenposten 25. juli 2024 Han tok initiativet til en vennskapsbyavtale mellom Stavanger og Nablus.

Politiker, Kiellandulykken
Reme ble første gang valgt inn i Stavanger bystyre i 1987, som representant for Arbeiderpartiet. Ved valgene i 1999, 2003 og 2007 var han Arbeiderpartiets ordførerkandidat. Han var medlem av Arbeiderpartiets sentralstyre fra 2000 til 2011.

Odd Kristian Remes bror, Rolf Arthur Reme, omkom i Kielland-ulykken i 1980.

Reme var fra 1982 til 1987 daglig leder for Kiellandfondet, som arbeidet for bedre sikkerhet i oljeindustrien og økonomisk oppreisning til overlevende og etterlatte. Fondet ble nedlagt i 1996. Reme tok i 2016 initiativ til Kielland-nettverket, som arbeidet for en ny gransking.

 Referanser 

Kategori:Lokalpolitikere i Stavanger
Kategori:Personer fra New York City
Kategori:Ap-politikere i Rogaland
Kategori:Norske lutherske prester
Kategori:Alumni fra Stavanger katedralskole
Kategori:Personer fra Stavanger kommune